ΓΡΑΠΤΗ ΕΡΩΤΗΣΗ E-2437/02

υποβολή: Cecilia Malmstrm (ELDR) προς την Επιτροπή

(28 Αυγούστου 2002)

Θέμα: Κριτήριο διάθεσης επιδοτήσεων στο πλαίσιο της θέσης προϋπολογισμού Α-3029

Κάθε έτος, διατίθενται κονδύλια σε οργανώσεις νέων μέσω της επονομαζόμενης θέσης του προϋπολογισμού Α-3029 Στήριξη διεθνών μη κυβερνητικών οργανώσεων νέων. Τα τυπικά κριτήρια που πρέπει να πληρούν οιποψήφιοι δημοσιεύονται στην Επίσημη Εφημερίδα των Ευρωπαϊκών Κοινοτήτων.

Σχετικά με τις επιλογές για το έτος 2002, η Επιτροπή αποφάσισε να απορρίψει πολλές αιτήσεις οργανώσεων, οι οποίες πληρούν τα τυπικά κριτήρια και έλαβαν την επιδότηση επί σειρά ετών. Σύμφωνα με την επιστολή που εστάλη από την Επιτροπή, οι αιτήσεις τους απορρίφθηκαν καθώς οι διαθέσιμες πιστώσεις ήταν εξαιρετικά χαμηλές με αποτέλεσμα να μην γίνουν δεκτές όλες οι τυπικά επιλέξιμες οργανώσεις. Αναφέρθηκε, ωστόσο, ότι η απόφαση δεν εκφράζει σε καμία περίπτωση τη σχετική ποιότητα του προτεινόμενου σχεδίου.

Σε προηγούμενα έτη, τα ποσά που διατέθηκαν στουςποψηφίους παρουσίασαν διακυμάνσεις σε σχέση με τις επιλέξιμες αιτήσεις. Εφέτος, ωστόσο, σε ορισμένες οργανώσεις διατέθηκαν σημαντικές επιδοτήσεις ενώ απορρίφθηκαν αιτήσεις άλλων, οι οποίες εξακολουθούν να πληρούν τα κριτήρια. Τα κριτήρια που θεσπίστηκαν από την επιτροπή επιλογής δεν δημοσιεύθηκαν, γεγονός το οποίο προκαλεί σοβαρές ανησυχίες σε όλες τις οργανώσεις, οι οποίες κατέθεσαν αίτηση στο πλαίσιο της συγκεκριμένης θέσης προϋπολογισμού. Είναι σημαντικό να λαμβάνουν οι οργανώσεις έγκαιρη ενημέρωση επί των κριτηρίων, και να διασφαλίζεται η μέγιστη διαφάνεια στην κατανομή επιδοτήσεων, και ειδικότερα σε σχέση με την πολιτική της Επιτροπής σε θέματα χρηστής διαχείρισης.

Ποια είναι τα ακριβή κριτήρια που ισχύουν για τη διάθεση επιδοτήσεων καθώς και την έγκριση και απόρριψη αιτήσεων, οι οποίες πληρούν τις τυπικές προϋποθέσεις στο πλαίσιο της θέσης προϋπολογισμού Α-3029, και τι πρόκειται να κάνει η Επιτροπή με στόχο τη βελτίωση της έγκαιρης ενημέρωσης επί των κριτηρίων της και την αύξηση της διαφάνειας στις εργασίες της επιτροπής επιλογής·

Απάντηση της κυρίας Reding εξ ονόματος της Επιτροπής

(21 Οκτωβρίου 2002)

Οι αιτήσεις χρηματοδότησης, πουποβάλλονται σύμφωνα με τη γραμμή του προϋπολογισμού για τηνποστήριξη διεθνών μη κυβερνητικών οργανώσεωνπέρ της νεολαίας, αξιολογούνται σε δύο στάδια:

- πρώτον, με βάση τα κριτήρια επιλεξιμότητας, δηλαδή τα τυπικά κριτήρια, σε σχέση κυρίως με το καταστατικό των οργανώσεων, τη γεωγραφική τους κάλυψη και την ικανότητά τους για συγχρηματοδότηση (για το τελευταίο αυτό σημείο, σύμφωνα με το σχόλιο του προϋπολογισμού)·

- δεύτερον, με βάση τα ποιοτικά και ποσοτικά κριτήρια χορήγησης που αφορούν, κυρίως, τις δραστηριότητές τους και τον αντίκτυπο των δραστηριοτήτων αυτών στους νέους.

Αυτά τα κριτήρια επιλεξιμότητας και χορήγησης περιλαμβάνονται στην πρόσκλησηποβολής προτάσεων για το έτος 2002(1). Είναι επομένως γνωστά εκ των προτέρων σε όλους τουςποψήφιους δικαιούχους.

Η επιφορτισμένη με την αξιολόγηση των αιτήσεων επιτροπή στήριξε την ανάλυσή της στο σύνολο των προαναφερθέντων κριτηρίων. Βεβαίως, όπως είναι προφανές, οι φάκελοι που δεν ανταποκρίνονταν στα τυπικά κριτήρια επιλεξιμότητας δεν ήταν δυνατόν, σε καμία περίπτωση, να γίνουν δεκτοί.

Οι αιτήσεις που ανταποκρίνονταν στα κριτήρια επιλεξιμότητας ταξινομήθηκαν με φθίνουσα σειρά προτεραιότητας ανάλογα με τα μόρια που συγκέντρωσαν σε σχέση με τα κριτήρια χορήγησης. Αυτή ήταν η διαδικασία κατά το 2002, όπως εξάλλου και για τις προηγούμενες χρήσεις.

Το συνολικό ποσό των αιτήσεων χρηματοδότησης πουποβλήθηκαν μετά την πρόσκλησηποβολής προτάσεων, 147 σε αριθμό, ήταν της τάξης των 2 500 000 EUR, δηλαδή 1 000 000 EUR περισσότερο από τις διαθέσιμες πιστώσεις σύμφωνα με τη γραμμή A-3029 του προϋπολογισμού 2002.

Με βάση τη σειρά προτεραιότητας που καταρτίστηκε από την επιτροπή επιλογής, χορηγήθηκε επιδότηση στο μεγαλύτερο δυνατό αριθμό οργανώσεων, μέχρι το διαθέσιμο ποσό του 1 500 000 EUR. Έτσι μπόρεσαν να επωφεληθούν από τη χρηματοδοτικήποστήριξη 93 οργανώσεις, δηλαδή το 63 % των αιτήσεων πουποβλήθηκαν. Οιποψηφιότητες που απορρίφθηκαν σε αυτό το στάδιο είχαν ανεπαρκές σχέδιο δραστηριότητας σε σχέση με εκείνες που εγκρίθηκαν.

Το 2001, το ποσοστό των φακέλων που είχαν εγκριθεί ήταν 82 %, λόγω του ότι το συνολικό ποσό τωνποβληθεισών αιτήσεων ήταν μικρότερο (2 000 000 EUR μόνο). Πρέπει επίσης ναπενθυμίσουμε ότι η χορήγηση επιδότησης το 2001 δεν εξασφάλιζε κατά κανένα τρόπο και τη χορήγηση επιδότησης για το 2002.

Μέλημα της Επιτροπής είναι να εξασφαλίζει τη μεγαλύτερη δυνατή διαφάνεια τόσο στο επίπεδο των κριτηρίων που εφαρμόζονται, όσο και στο επίπεδο των αποφάσεων χρηματοδότησης που λαμβάνονται. Για το 2003, η Επιτροπή θα καθορίσει και πάλι τα κριτήρια αυτά στην πρόσκλησηποβολής προτάσεων και θα φροντίσει να διατυπώσει καλύτερα τους λόγους για τη μη επιλογή ορισμένων αιτήσεων, στην αλληλογραφία της με τις ενδιαφερόμενες οργανώσεις.

(1) ΕΕ C 352 της 12.12.2001.